钦定古今图书集成/明伦汇编/闺媛典/第075卷 > 刘兆元妻贾氏
## 钦定古今图书集成/明伦汇编/闺媛典/第075卷 > 刘兆元妻贾氏

按《畿辅通志》：贾氏，保定府人，河南方伯贾孔澜次女，
归文学刘生兆元。生素文弱，以苦读致沉痾，氏煮汤
药同卧起，不解衣合睫者两月馀。生卒，遂绝粒。翁姑
泣劝曰：“曷不少延，治后事，宽吾老人力。”乃稍沾勺水。
迨襄事，泣谓翁姑曰：“儿已许良人矣，以孙辈累。”翁姑
临穴一恸，竟绝粒不复起。卒之日，郡大夫闻之曰：“女
宗也。”即日临其丧。诸以观风至者，无不表其门焉。